Չնայած այս հանգամանքին՝ Իրաքը և հարևան երկրները շարունակում են դեմ արտահայտվել քրդական անկախ պետություն ստեղծելու հեռանկարին, իսկ ամենից շատ զգուշանում են իրենց տարածքներում բնակվող քրդական միլիոնանոց զանգվածների հետագա գործունեությունից: Այսպես, Թուրքիայի պաշտպանության նախարար Նուրեթթին Ջանիքլին ԱՄՆ-ին քննադատել է Սիրիայի քուրդ զինյալներին զենք տրամադրելու համար ու նշել, որ եթե զենքի մատակարարումը չդադարեցվի, Անկարան միայն զգուշացումներ հնչեցնելով չի սահմանափակվի: